Bandar Seri Begavanas
Bandar Seri Begavanas (malaj. Bandar Seri Begawan) – miestas Borneo saloje, Brunėjaus sultonato sostinė. Miestas išsidėstęs šiaurinėje šalies dalyje, prie Brunėjaus upės, greta jos žiočių (įtekant į Brunėjaus įlanką Pietų Kinijos jūroje). Didelis vandenyno uostas (1972 m. Muaroje iškastas giliavandenis uostas), verslo centras, didelis žemės ūkio gėrybių turgus, išvystyta medžio apdirbimo ir laivų remonto pramonė. Yra vyriausybės pastatai, Brunėjaus universitetas (įkurtas 1985 m.). Miesto įžymybės – karališkieji rūmai ir viena iš didžiausių Azijoje mečečių (Omar Ali Saifuddin).